Ένα από τα πλεονεκτήματα της επέμβασης είναι ότι το στομάχι δεν κόβεται (όπως π.χ. στο γαστρικό «μανίκι»), αλλά αναδιπλώνεται προς τα μέσα. Αυτό είναι σημαντικό καθ’ ότι δεν υπάρχει ο κίνδυνος να ανοίξει το εναπομένον στομάχι στο σημείο που κόπηκε (γραμμή συρραφής) και να προκληθεί διαφυγή ή και περιτονίτιδα τις πρώτες μέρες μετεγχειρητικά, επειδή το άτομο συνήθως παρακούει τις ιατρικές οδηγίες και προσπαθεί να φάει όπως πριν την επέμβαση.
Επιπλέον, απαιτούνται πολύ λιγότερα υλικά σε σχέση με το γαστρικό μανίκι ή άλλες βαριατρικές επεμβάσεις, καθώς δεν χρησιμοποιούνται ακριβά υλικά (π.χ. κοπτορράπτες ή αυτόματα μηχανήματα αναστομώσεων), παρά μόνο ραφές, γεγονός που μειώνει δραματικά το κόστος και κάνει την επέμβαση προσβάσιμη στον καθένα.